OpenLLM-France/wikimedia huggingface dataset:
# Sue Gardner

Sue Gardner (1967) és una periodista canadenca i va ser directora executiva de la Fundació Wikimedia a San Francisco. Prèviament havia estat la directora del web de la Canadian Broadcasting Corporation (CBC).
Gardner va dimitir de la CBC el maig del 2007 i poc després, va començar a assessorar a altres projectes com a consellera especial en operacions i govern. Va ser contractada com a directora executiva de la Fundació Wikimedia el desembre de 2007. En els dos anys següents, va haver de controlar el creixement del staff, inclosa l'entrada de l'equip de recaptació de fons, i la mudança de les oficines de Tampa (Florida) a San Francisco.
L'octubre de 2009, Gardner va ser nomenada pel diari en línia Huffington Post com un dels deu personatges "transformadors del joc dels mitjans de comunicació de l'any" per la seva incidència en els nous mitjans arran de la seva tasca a la Wikimedia.
El març de 2013 va anunciar que deixaria el seu lloc dins la Fundació Wikimedia quan es trobés algú qui la reemplacés. Finalment el 2014 fou substituïda per Lila Tretikov.

## Vegeu també

* Lila Tretikov

## Referències

* ↑ The Globe and Mail. «Wikipedians do it for love. Really» (en anglès), 26-07-2010. [Consulta: 25 gener 2010].
* ↑ Fundació Wikimedia. New Consultant and Special Advisor to the Wikimedia Board of Trustees (en anglès), 27 juny 2007 [Consulta: 26 gener 2010].
* ↑ Fundació Wikimedia. Sue Gardner hired es Executive Director (en anglès), 3 desembre 2007 [Consulta: 26 gener 2010].
* ↑ The Huffington Post. Game Changers: Who Is The Ultimate Game Changer In Mitjana? (en anglès), 29 octubre 2009 [Consulta: 26 gener 2010].
* ↑ «Please read: an announcement from Wikimedia Foundation ED Sue Gardner». Wikimedia Blog, 27-03-2013. [Consulta: 29 març 2013].
# QBasic

QBasic (Quick Beginner's All-Purpose Symbolic Instruction Code) és una variant del llenguatge de programació BASIC. QBasic no pot compilar executables de manera independent. El codi font és compilat de forma intermèdia des de l'entorn integrat de desenvolupament (IDE) i posteriorment s'executa (s'interpreta) aquesta forma intermèdia. Fou creat amb l'objectiu de substituir el BASICA i el GW-BASIC i fou distribuït conjuntament amb l'MS-DOS 5.0 y les versions posteriors, inclosa el Windows 95. El seu disseny es fonamentava en l'anterior QuickBASIC 4.5, però li mancaven els elements del compilador i l'enllaçador del QuickBASIC.
Microsoft deixà de distribuir el QBASIC en les versions posteriors al Windows 95. Actualment es distribueix únicament mitjançant la pàgina web de Microsoft per a usuaris amb llicència d'ús de l'MS-DOS. L'entorn de desenvolupament del QBASIC inlcou diferents característiques que es consideren encara molt estranyes pels entorns de desenvolupament actuals.
El QBASIC fou emprat per ensenyar programació a principiants.

## Vegeu també

* Codi spaghetti
* BASIC 1.0
* Linotte Programació en llengua francesa

## Enllaços externs

* Tutorial de Qbasic, en català, de la Xarxa Telemàtica Educativa de Catalunya
# RVU

La RVU educatieve omroep (Emissora educativa RVU) va ser una de les emissores sense membres que formava part de la Nederlands publiek omroepbestel. Juntament amb Teleac/NOT, l'emissora va formar la Fundació Combinació de Radiodifusió Educativa.
La RVU era independent quant a filosofia de vida, ideologia o religió i, a través de les ràdios i les emissions de televisió posteriors, volia conscienciar la capacitat de judici independent dels ciutadans, el desenvolupament de les habilitats i la responsabilitat personal dels espectadors i promocionar els oients.
A partir de l'1 de setembre de 2010, la RVU es va fusionar amb NPS i Teleac per formar NTR (NPS, Teleac, RVU).

## Història

La RVU es va originar en Radio Volksuniversiteit que va ser fundada el 1930 per la Bond van Nederlandse Volksuniversiteiten. Radio Volksuniversiteit estava a l'aire des del 1932. Durant els anys de crisi, Ida van Dugteren, de la Volksuniversiteit de Rotterdam, va tenir un paper important en el manteniment de la RVU. Les emissions radiofòniques de la RVU van ser censurades repetidament i fou atacada sovint pel NSB que lava titllar d'organització del "mantell bolxevic". El març de 1941 totes les emissores de ràdio neerlandeses van ser cancel·lades pels ocupants alemanys. Després de laSegona Guerra Mundial la RVU va tornar a emetre. El 1983 va emetre el primer programa de televisió i el nom de RVU es va canviar per RVU educatieve omroep.

## Televisió

* Keuringsdienst van Waarde, programa de consum (posteriorment va ser emès pel KRO i el KRO-NCRV, respectivament).
* Mooie woorden, sèries de programes sociolingüístics sobre el mal ús de la llengua holandesa de Theo Uittenbogaard i Hanneke Houtkoop.
* Het grote complot, programa de Paul Jan van de Wint i Rob Muntz.
* God bestaat niet, programa de Paul Jan van de Wint i Rob Muntz.
* Terug op de werkvloer, directius i presidents a la fàbrica.
* Club van 100, club per a persones que realment es preocupen els uns dels altres.
* Haring i Stof, programes filosòfics sobre qüestionament, presentats pe Bas Haring.
* Er was eens... (Il était une fois...), dibuixos animats educatius sobre ciència.

### Assumits per NTR

Els programes emesos després de la fusió amb NTR són:
* De wilde keuken, programa presentat per Wouter Klootwijk.
* Voor elkaar, el programa investiga per què la gent no acudeix al rescat d'un desconegut. I què passa si ho fan.
* Tante in Marokko, programa obre holandesos marroquins en el viatge de vacances al Marroc.
* Klootwijk aan Zee, un programa de consum sobre peixos, presentat per Wouter Klootwijk.

## Ràdio

La RVU es va emetre a la ràdio i ara emet com NTR a Radio 1 i Radio 5 Nostalgia Pavlov i Familie Nederland. A Familie Nederland el presentador Ben Kolster deixa que els oients expliquin els seus records.

## Referències

* ↑ Geschiedenis RVU a ntr.nl
* ↑ With RVU Educatieve Omroep, IMDB

## Enllaços externs

* Arxiu audiovisual de RVU
* RVU a filmfestival.nl
# Reutilització

La reutilització és l'acció de tornar a utilitzar els béns o productes. La utilitat pot venir per a l'usuari mitjançant una acció de millora o restauració, o sense modificar el producte si és útil per a un nou usuari. En una visió ecologista del món, la reutilització és el segon pas en l'acció de disminució de residus, el primer és la reducció, el tercer i últim pas és reciclar. En contribuir a la reducció de producció de nous béns que demandin recursos naturals i energia, la reutilització contribuïx a millorar el medi ambient. Reutilitzar és donar nou ús, a un bé o producte. Així, l'oli usat es pot reutilitzar per a convertir-lo en biodièsel, per a ser utilitzat per qualsevol vehicle amb motor de gasoil.

## Enllaços externs

* xsr.cat - Xarxa internacional per a la reutilització d'equips informàtics Arxivat 2013-02-04 a Wayback Machine.
# Meslan

Meslan (en bretó Mêlann) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.242 habitants. Limita amb els municipis de Le Faouët, Lanvénégen, Querrien, Guilligomarc'h, Berné i Priziac.

## Administració

Llista d'alcaldes :
| Període | Identitat | Partit |
| 2001- | Ange Le Lan | |

## Enllaços externs

* Web oficial de Meslan
* Web personal
# Micrixalus fuscus

Micrixalus fuscus és una espècie de granota que viu a l'Índia.
Està amenaçada d'extinció per la pèrdua del seu hàbitat natural.

## Referències

* Biju, S.D., Dutta, S., Vasudevan, K., Vijayakumar, S.P. & Ravichandran, M.S. (2004). Micrixalus fuscus. Llista Vermella de la UICN, Unió Internacional per a la Conservació de la Natura, 2006. Consultat el 21 d'abril del 2008 (en anglès). IUCN
# Micrixalus gadgili

Micrixalus gadgili és una espècie de granota que viu a l'Índia.
Està amenaçada d'extinció per la pèrdua del seu hàbitat natural.

## Referències

* Biju, S.D., Dutta, S. & Inger, R. 2004. Micrixalus gadgili. Llista Vermella d'Espècies Amenaçades de la UICN 2006. Consulta: 21 d'abril del 2008.
# Mimoblennius cirrosus

Mimoblennius cirrosus és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 5,4 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall que viu entre 0-25 m de fondària.

## Distribució geogràfica

Es troba des del Mar Roig fins al Golf Pèrsic.

## Referències

* ↑ Smith-Vaniz W. F. & Springer V. G., 1971. Synopsis of the tribe Salariini, with description of five new genera and three new species (Pisces: Blenniidae). Smithson. Contrib. Zool. Núm. 73. 1-72.
* ↑ BioLib (anglès)
* ↑ Smith-Vaniz, W. F. & Springer, V. G. 1971. Synopsis of the tribe Salariini, with description of five new genera and three new species (Pisces: Blenniidae). Smithsonian Contributions to Zoology Núm. 73: 1-72.
* 1 2 3 FishBase (anglès)
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Carpenter, K.E., F. Krupp, D.A. Jones i U. Zajonz, 1997. FAO species identification field guide for fishery purposes. Living marine resources of Kuwait, eastern Saudi Arabia, Bahrain, Qatar, and the United Arab Emirates. FAO, Roma, Itàlia. 293 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Moixernó de pastor (grup de bolets)

Els moixernons de pastor són bolets gairebé sempre esvelts o de cama aprimada, sovint fibril·losa i consistent. De barret gens massís, estès i sovint umbonat. Són més aviat bolets de muntanya, tot i que algunes espècies les trobem també a terra baixa o en dunes litorals. Són de creixença preferentment primaveral o tardoral, en pastures, clarianes de bosc o marges de camins. Són bolets descomponedors.
De sistemàtica discutida i molt variable, el concepte de les diferents espècies canviarà en un futur proper.

## Espècies de moixernons de pastor

Les espècies més corrents de moixernons de pastor són:
* Melanoleuca strictipes (= M. subalpina)(= M. evenosa), moixernó de pastor o moixernó d’estiu
* Melanoleuca melaleuca, moixernó de pastor bru
* Melanoleuca cognata, moixernó de pastor color de conyac
* Melanoleuca humilis, moixernó de pastor de cama bruna
* Melanoleuca gramnopodia (=M. brevipes), moixernó de pastor de cama estriada
* Melanoleuca cinereifolia, moixernó de pastor de cendra
* Melanoleuca exscissa (=M. substrictipes), moixernó de pastor grisenc
* Dermoloma cuneifolium, moixernó fredolic

## Referències

* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 Gràcia i Barba, Enric. La Clau dels Bolets. Volum 2. El Papiol: efadòs, 2021, p. 112. ISBN 978-84-19239-32-7.
# Mick Foley

Michael Francis "Mick" Foley, Sr. (7 de juny de 1965 -), és un lluitador professional estatunidenc, que va treballar per l'empresa World Championship Wrestling (WCW) i la World Wrestling Federation / Entertainment. Foley al seu pas per la WWE va ser tres vegades Campió de la WWE i vuit cops Campió Mundial per Parelles. En l'actualitat està treballant a la Total Nonstop Action Wrestling.

## Enllaços externs

* Mick Foley al MySpace (anglès)
* Perfil a TNAWrestling.com Arxivat 2009-10-05 at the Portuguese Web Archive (anglès)
# Mato (Cap Verd)

Mato és una vila a la part occidental de l'illa Brava a l'arxipèlag de Cap Verd. Està situada a l'interior muntanyós de l'illa, 2 km al sud-oest de la capital de l'illa Nova Sintra.

## Vegeu també

* Llista de nuclis de població de Cap Verd

## Referències

Viccionari
# Miquel Bover

Miquel Bover és el nom dels següents personatges:
* Miquel Bover Pons (Palma, 1928 - Palma, 1966) fou un ciclista mallorquí, fill de Miquel Bover Salom.
* Miquel Bover Salom es Sardiner (Palma, 1896 - Palma, 1977) fou un ciclista mallorquí.
# Middleville (Nova York)

Middleville és una població dels Estats Units a l'estat de Nova York. Segons el cens del 2000 tenia 550 habitants.

## Demografia

Segons el cens del 2000, Middleville tenia 550 habitants, 201 habitatges, i 139 famílies. La densitat de població era de 287 habitants/km².
Dels 201 habitatges en un 31,8% hi vivien nens de menys de 18 anys, en un 54,2% hi vivien parelles casades, en un 11,4% dones solteres, i en un 30,8% no eren unitats familiars. En el 26,9% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,04.
Per edats la població es repartia de la següent manera: un 22% tenia menys de 18 anys, un 7,3% entre 18 i 24, un 24% entre 25 i 44, un 28,4% de 45 a 60 i un 18,4% 65 anys o més.
L'edat mediana era de 43 anys. Per cada 100 dones de 18 o més anys hi havia 87,3 homes.
La renda mediana per habitatge era de 39.231 $ i la renda mediana per família de 42.727 $. Els homes tenien una renda mediana de 34.306 $ mentre que les dones 22.727 $. La renda per capita de la població era de 17.499 $. Entorn del 4,4% de les famílies i el 8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middleville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Middleville». American Fact Finder. Oficina del Cens dels Estats Units, 12-01-2010.
# Luis Pidal y Mon

Luis Pidal i Mon (Madrid, 7 de febrer de 1842 - 19 de desembre de 1913) fou un polític espanyol, segon marquès de Pidal, ministre de Foment durant la restauració borbònica.

## Biografia

Era fill de l'asturià Pedro José Pidal y Carniado, acadèmic de la Llengua, i Manuela Mon y Menéndez, emparentada amb importants polítics. Va estudiar dret a la Universitat Central de Madrid. Com el seu germà Alejandro Pidal y Mon, era ultraconservador i monàrquic. Va combatre aferrissadament la revolució de 1868 i va acompanyar al nou rei Alfons XII en el seu viatge des d'Anglaterra per tal de prendre possessió de la nova corona. En 1877 va substituir en el seu escó d'Oviedo el seu oncle Alejandro Mon y Menéndez, elegit diputat a les eleccions generals espanyoles de 1876, i mantindria l'escó a les posteriors eleccions de 1879, 1881, 1884 i 1886.
El 1878 va ingressar a la Reial Acadèmia de Ciències Morals i Polítiques (medalla 32) en substitució d'Antonio de los Ríos Rosas. En 1884 fou nomenat Acadèmic de la Reial Acadèmia Espanyola, encara que no va prendre possessió fins a 1895 amb el discurs El drama histórico.
Fou nomenat ministre de Foment durant el primer mandat de Francisco Silvela el març de 1899 i President del Consell d'Estat d'Espanya i ambaixador d'Espanya davant la Santa Seu. Fou autor de la reforma d'ensenyament secundari que fou durament criticada pels liberals. L'abril de 1901 fou substituït per Rafael Gasset Chinchilla.

## Relacions familiars

Fill de Pedro José Pidal y Carniado i germà d'Alejandro Pidal y Mon, fou oncle de Pedro Pidal y Bernaldo de Quirós i pare de María Maravillas de Jesús. Era casat amb Cristina Chico de Guzmán.

## Referències

* ↑ Luis Pidal y Mon a geneall.net
* ↑ Fitxa del Congrés dels Diputats
* ↑ Medalla 32 Arxivat 2016-03-15 a Wayback Machine. al web de la RACMP
* ↑ Luis Pidal al web de la RAE
* ↑ Luis Pidal y Mon a l'Enciclopedia de Oviedo
* ↑ BLEIBERG, Germán et al.: Diccionari d'Història d'Espanya. (1979). Madrid: Aliança Editorial. 910, 2 ed., 3 vols
Càrrecs públics :
| Precedit per: Vicente Romero Girón | Ministre de Foment 1899-1900 | Succeït per: Rafael Gasset Chinchilla |
| Premis i fites |||
| Precedit per: Antonio de los Ríos Rosas | Acadèmic de la Reial Acadèmia de Ciències Morals i Polítiques Medalla 32 1878-1913 | Succeït per: Joaquín Fernández Prida |
| Precedit per: Agustín Pascual González | Acadèmic de la Reial Acadèmia Espanyola Cadira A 1884-1913 | Succeït per: Juan Menéndez Pidal |
# Sufragi indirecte

Es denomina sufragi indirecte o elecció indirecta aquell en el qual els votants trien uns representants que, al seu torn, han de constituir un cos electoral, anomenat col·legi electoral, i amb el qual es tria el càrrec públic corresponent.
El model d'elecció indirecta s'aplica indistintament als països democràtics. La seva aplicació pràctica s'observa gairebé sempre en l'elecció del primer ministre o president del govern i, en general, del titular del poder executiu. En aquest cas, els ciutadans trien els membres de l'assemblea o parlament i és aquest òrgan el que tria al cap del poder executiu. D'igual manera ocorre en alguns sistemes republicans democràtics en els quals el cap de l'Estat no és triat directament pels ciutadans, sinó que aquests trien primer uns representants que constitueixen els veritables electors; aquest és el cas, per exemple, del president dels Estats Units.
Per extensió, el terme sufragi indirecte s'aplica a tots els processos electorals, siguin o no polítics, en els quals es tria per graus als representants. Així, podran ser de segon grau, tercer grau, etc., segons el nombre de cossos d'electors que calgui triar per determinar el resultat final.

## Vegeu també

* Sufragi directe
# Morata de Jalón

Morata de Jalón és un municipi d'Aragó situat a la província de Saragossa i enquadrat a la comarca de Valdejalón.

## Vegeu també

* Pont de Capurnos
# Theodor Lipps

Theodor Lipps (28 de juliol de 1851, Wallhalben, Renània-Palatinat - 17 d'octubre de 1914, Múnic) va ser un filòsof Alemany. Lipps va ser un dels professors universitaris Alemanys més influents del seu temps, atraient força estudiants d'altres països. Lipps estava molt centrat amb concepcions de l'art i l'estètica, centrant la major part de la seva filosofia al voltant d'aquestes qüestions. Entre els seus fervents admiradors hi havia Sigmund Freud, essent Lipps llavors el principal partidari de la idea del subconscient. Pensava que cada estat t'el seu nivell de consciència i que el riure estava associat amb aspectes negatius ocults. Va adoptar les nocions de Robert Vischer d'empatia o simpatia estètica (Einfühlung). Més endavant, Lipps va adoptar algunes idees de Husserl. Descontents amb el seu psicologisme, alguns dels seus estudiants es van ajuntar amb alguns estudiants de Husserl per formar una nova branca de la filosofia anomenada Fenomenologia d'essències.

## Enllaços externs

* Obres de Lipps al Projecte Gutenberg (Alemany)
# Theodor Litt

Theodor Litt (Düsseldorf, 1880 — Bonn, 1962) va ser un filòsof i pedagog alemany. Va ser professor a Bonn (1919-20 i 1947-51) i a Leipzig (1920-31). Va interessar-se per la pedagogia centífico-espiritual i la personalitat i va publicar estudis sobre l'individu i les seves interaccions amb el context historicocultural. Va escriure Individuum und Gemeinschaft (‘Individu i comunitat’, 1919).

## Referències

* ↑ «Theodor Litt». Gran Enciclopèdia Catalana. Barcelona: Grup Enciclopèdia Catalana.
# Moleta dels Hortets

La Moleta dels Hortets és una muntanya de 928 metres que es troba al municipi de la Sénia, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bais

«Bais» té aquests significats:
# Miroslav Kadlec

Miroslav Kadlec (Uherské Hradiště, 22 de juny de 1964) és un exfutbolista txec de la dècada de 1990.
Fou 43cops internacional amb la selecció txecoslovaca amb la qual participà en la Copa del Món de Futbol de 1990 i 38 amb Txèquia.
Pel que fa a clubs, defensà els colors de 1. FC Kaiserslautern, TJ Vítkovice i 1. FC Brno.
El seu fill és el també futbolista Michal Kadlec.

## Palmarès
### 1. FC Kaiserslautern

* Lliga alemanya de futbol: 1990-91, 1997-98
* DFB-Pokal: 1995-96

## Referències

* ↑ «Miroslav Kadlec - International Appearances». The Rec.Sport.Soccer Statistics Foundation.
* ↑ Miroslav Kadlec - estadístiques internacionals al lloc web de l'Associació de Futbol de la República Txeca (txec)
* ↑ «Kadlec, Miroslav» (en alemany). kicker.de. [Consulta: 14 novembre 2012].
* ↑ Miroslav Kadlec Fitxa a Fussballdaten
* ↑ Miroslav Kadlec a National-Football-Teams.com (anglès)
# Ministeri de Finances de Lituània

El Ministeri de Finances de Lituània (en lituà: Lietuvos Respublikos finansų ministerija) és un dels 14 ministeris del Govern de Lituània. Té la seu a la capital Vílnius. Les seves operacions estan autoritzades per la Constitució de la República de Lituània, els decrets són emesos pel President i el Primer Ministre, i les lleis aprovades pel Seimas (Parlament). La seva missió és formular i aplicar una política eficaç de les finances públiques a efectes d'assegurar l'estabilitat macroeconòmica del país i el seu desenvolupament econòmic. L'actual ministre és Rimantas Šadžius.

## Vegeu també

* Govern de Lituània

## Referències

* ↑ «Ministeri de Finances de Lituània(lituà)]».